Diari Oficial de la Generalitat Valenciana


Sumari del DOGV 9229, del 03-12-2021 (2021/12681)

RESOLUCIÓ de 26 de novembre de 2021, de la Presidència de la Generalitat, per la qual es convoquen ajudes destinades a municipis i entitats locals menors de la Comunitat Valenciana amb població que no excedisca els 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals per mitjà de l'eliminació de barreres arquitectòniques.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9229

Data del DOGV
:   03-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12743


Data del document
:   26-11-2021

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 26 de novembre de 2021, de la Presidència de la Generalitat, per la qual es convoquen ajudes destinades a municipis i entitats locals menors de la Comunitat Valenciana amb població que no excedisca els 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals per mitjà de l'eliminació de barreres arquitectòniques. [2021/12554]  
Per mitjà del Decret 7/2018, de 12 d'abril, del president de la Generalitat, es van aprovar les bases reguladores de les subvencions destinades a municipis i entitats locals menors de la Comunitat Valenciana amb població que no excedisca els 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals, mitjançant l'eliminació de barreres arquitectòniques.  
En virtut del que s'ha exposat, i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència, resolc:  
  
  
Article 1. Objecte  
1. Convocar per a l'exercici 2022 les subvencions destinades a finançar les despeses d'actuacions a realitzar pels municipis i entitats locals menors de la Comunitat Valenciana amb població que no excedisca els 50.000 habitants dirigides a l'eliminació de barreres arquitectòniques necessàries per a l'accessibilitat de les cases consistorials i edificis públics destinats a persones de la tercera edat, a persones amb discapacitat o diversitat funcional i a altres usos públics, que siguen de propietat municipal o cedits per altres administracions públiques, l'execució de les quals haja d'efectuar-se amb càrrec al capítol VI del pressupost municipal.  
2. Les obres objecte de subvenció s'hauran d'adequar a la normativa vigent en matèria d'accessibilitat i eliminació de barreres arquitectòniques.  
  
Article 2. Condicions de concessió de les ajudes  
1. La concessió de les subvencions s'efectuarà en règim de concurrència competitiva.  
2. Les entitats beneficiàries d'aquestes subvencions estaran subjectes a les obligacions derivades del contingut de les bases reguladores de la present subvenció, de la resolució de concessió de les subvencions i, en general de la normativa vigent que hi siga aplicable. En tot cas són obligacions de les entitats beneficiàries les establides en l'article 14 de la Llei 38/2003, de 17 de novembre, general de subvencions.  
  
3. Seran subvencionables els projectes o actuacions que no hagen conclòs materialment o no s'hagen executat íntegrament abans que l'entitat beneficiària presente la sol·licitud de subvenció.  
  
Article 3. Finançament de les ajudes  
1. La present convocatòria de subvencions es realitza pel procediment de tramitació anticipada d'expedients de despesa, establit en els articles 41 i 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
2. L'import màxim estimat per a finançar aquestes actuacions, segons el projecte de Llei de pressupostos de la Generalitat per a l'exercici 2022 ascendeix a 5.000.000,00 ?, amb càrrec al capítol VII, línia de subvenció S0712000 del programa 40.58.70.860.19, Administració local i organització territorial del Consell, i està condicionada la seua concessió a l'existència de crèdit adequat i suficient en els pressupostos de la Generalitat mencionats.  
3. Una vegada aprovada i publicada la Llei de pressupostos, per resolució del director general d'Administració Local es donarà publicitat a l'import global màxim destinat a la concessió de les ajudes establides en la present convocatòria.  
4. Així mateix, pel mateix mitjà es donarà publicitat a qualsevol increment de crèdits en aquesta línia pressupostària per a la concessió de les ajudes establides en la present convocatòria, a conseqüència d'una generació, ampliació o modificació pressupostària.  
En aquest supòsit, l'assignació d'aquests crèdits objecte d'ampliació no requerirà una nova convocatòria i es realitzarà d'acord amb els mateixos criteris de valoració i procediment d'assignació recollits en la present convocatòria.  
L'efectivitat de la quantia addicional queda condicionada a la declaració de disponibilitat del crèdit a conseqüència de les circumstàncies abans assenyalades, i, si escau, després de l'aprovació de la modificació pressupostària que calga, en un moment anterior a la resolució de concessió de la subvenció.  
  
Article 4. Termini i lloc de presentació de les sol·licituds  
1. El termini per a la presentació de sol·licituds serà d'un mes comptat des de l'endemà de la publicació de la present convocatòria en el Diari Oficial de la Generalitat Valenciana. L'incompliment d'aquest termini determinarà la inadmissió de la sol·licitud.  
2. Únicament es presentaran sol·licituds de subvenció de manera telemàtica, que hauran d'estar signades per la persona representant de l'entitat local, i es formalitzaran segons els models que figuren en l'adreça d'internet que s'indica a continuació: www.gva.es, accedint als apartats Administració/Ajudes i subvenciones/Administracions locals.  
  
3. Per a poder tramitar electrònicament la sol·licitud, cal disposar de certificat digital, siga de l'entitat, de la persona que ocupe la presidència de l'entitat o de la persona representant davant la Generalitat, tot això de conformitat amb les instruccions previstes en la pàgina web de l'Agència de Tecnologia i Certificació Electrònica (ACCV) www.accv.es.  
  
4. Aquestes sol·licituds es presentaran signades per l'alcalde o l'alcaldessa o per la persona representant de l'entitat local, en els models de sol·licitud general de subvencions i de sol·licitud específica d'ajudes per a finançar les actuacions contemplades en la present convocatòria (doc. 1 de l'annex) i s'hi adjuntarà la següent documentació:  
  
a) Resum del pressupost de l'exercici corrent (classificació econòmica amb el detall de capítol), si ha sigut aprovat, i, en cas contrari, del pressupost prorrogat de l'exercici anterior (doc. 2 de l'annex).  
b) Memòria valorada subscrita per persona tècnica competent prou descriptiva de les actuacions a desenvolupar.  
c) La domiciliació bancària que figura com a document número 4 de l'annex, sempre que el compte bancari no estiga donat d'alta en la Generalitat, o calga modificar les dades.  
5. Necessàriament haurà de constar en la sol·licitud de subvenció:  
a) Compromís del municipi d'aportar la part de l'import total de la despesa que no cobrisca la subvenció concedida i no haja sigut finançada d'una altra manera.  
b) Declaració d'ajudes sol·licitades o rebudes per al finançament de la despesa.  
c) Declaració de no incórrer en les prohibicions previstes en l'article 13 de la Llei 38/2003, de 17 de novembre, general de subvencions.  
  
6. Només podrà presentar-se una sol·licitud d'ajuda per entitat local interessada, per a l'actuació a realitzar en un edifici determinat i en relació amb un projecte d'actuació concret.  
Les sol·licituds d'aquells municipis que, complint amb el requisit de l'article 3 del Decret 7/2018, pel qual s'aproven les bases reguladores de les presents ajudes, hagen sigut beneficiaris de les subvencions regulades en aquest, en qualsevol dels dos exercicis anteriors a aquesta convocatòria i hagen ostentat el dret al cobrament d'aquesta reconegut per la Generalitat per haver-la justificat, totalment o parcialment, de manera adequada, només seran valorades, d'acord amb els criteris objectius d'atorgament de la subvenció previstos en l'article 7 del Decret 7/2018, en la redacció donada pel Decret 36/2021, de 21 d'octubre, del president de la Generalitat, si existeix crèdit sobrant.  
  
7. Les ajudes incloses en la present convocatòria són incompatibles amb les ajudes convocades o que puguen convocar-se per altres departaments de l'administració autonòmica referides a un mateix projecte d'actuació.  
Article 5. Quantia de les ajudes  
L'ajuda per a obres municipals relacionades amb la present convocatòria tindrà un import màxim de 150.000,00 - (IVA inclòs).  
L'import de la subvenció en cap cas podrà ser d'una quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat subvencionada.  
  
Article 6. Criteris de valoració de les sol·licituds  
1. La concessió de les subvencions s'efectuarà en règim de concurrència competitiva.  
2. Per a determinar la quantia de les subvencions, seran seleccionats, prioritàriament, els projectes d'actuació consistents a facilitar l'accessibilitat de les cases consistorials i altres edificis públics destinats a tercera edat o a persones amb discapacitat o diversitat funcional, i es farà servir com a criteri de valoració l'import del pressupost de l'entitat local vigent el dia de la publicació de la convocatòria en el Diari Oficial de la Generalitat Valenciana, d'acord amb el que disposa l'article 4.1 d'aquesta resolució. Les entitats locals sol·licitants s'ordenaran, en conseqüència, de manera prelativa, de menor a major import de pressupost.  
  
Així mateix, la comissió avaluadora podrà establir límits màxims percentuals d'ajuda als projectes d'actuació presentats per les entitats sol·licitants, atesos els següents trams de pressupost municipal, sense que en cap supòsit l'import màxim de la subvenció puga ser superior a 150.000,00 ?:  
- De 0 a 1.000.000 ?: serà subvencionable fins a un 100 % del cost del projecte d'actuació.  
- D'1.000.001 - a 50.731.947 ?: serà subvencionable fins a un 90 % del cost del projecte d'actuació.  
- De 73.681.368 - en avant: serà subvencionable fins a un 80 % del cost del projecte d'actuació.  
El crèdit restant, si n'hi ha, es distribuirà entre els municipis i entitats locals menors sol·licitants de l'ajuda que realitzen les actuacions subvencionables sobre edificis destinats a altres usos públics, per a la qual cosa s'utilitzarà el mateix criteri reflectit en aquest article.  
Seleccionades les actuacions subvencionables, en la resolució de concessió es podrà incloure, juntament amb les entitats sol·licitants a les quals es concedeix la subvenció i la desestimació expressa de les restants sol·licituds, una relació ordenada de totes les sol·licituds que compleixen les condicions administratives i tècniques establides en aquestes bases i en la corresponent convocatòria per a adquirir la condició d'entitat beneficiària, però no han sigut estimades per sobrepassar-se la quantia màxima del crèdit fixat en la convocatòria en funció dels criteris de valoració previstos.  
Si es renunciara a la subvenció per qualsevol de les entitats beneficiàries, la persona titular de la Direcció General amb competència en matèria d'administració local resoldrà motivadament, sense necessitat d'una nova convocatòria, la concessió de la subvenció a l'entitat o entitats sol·licitants següents, seguint l'ordre de prelació establit en la resolució de concessió inicial, sempre que la renúncia per part d'alguna de les entitats beneficiàries permeta l'alliberament de crèdit suficient per a atendre almenys una de les sol·licituds inicialment no estimades per no disposar de crèdit suficient.  
La persona titular de la direcció general amb competència en matèria d'administració local comunicarà aquesta opció a les entitats interessades, a fi que accepten la proposta de subvenció en el termini improrrogable de deu dies comptats a partir de l'endemà del dia en el qual s'haja comunicat electrònicament aquesta circumstància. Una vegada acceptada la proposta per part de l'entitat sol·licitant, la persona titular de la direcció general competent en matèria d'administració local dictarà la resolució de concessió i la notificarà en els termes establits en la Llei 38/2003, de 17 de novembre, general de subvencions, i el Reglament de desenvolupament d'aquesta.  
3. En cas d'empat en la prelació de les sol·licituds, s'ordenaran per data i hora de presentació en el registre corresponent.  
  
Article 7. Termini de resolució i notificació  
1. El termini màxim per a resoldre i notificar la resolució procedent serà de sis mesos comptats a partir de l'endemà de la publicació de la corresponent convocatòria, transcorregut el qual sense que s'haja notificat la resolució expressa podran entendre's desestimades les corresponents sol·licituds per silenci administratiu, d'acord amb el que estableixen l'article 25.1 de la Llei 39/2015, d'1 d'octubre, del procediment administratiu comú de les administracions públiques i l'article 55 de la Llei 9/2001, de 27 de desembre, de la Generalitat, de mesures fiscals, de gestió administrativa i financera, i d'organització de la Generalitat.  
  
2. L'òrgan competent per a la resolució dels procediments és, per delegació del president de la Generalitat, la persona titular de la Direcció General d'Administració Local.  
3. La resolució expressa o la terminació presumpta posaran fi a la via administrativa. Contra aquesta podrà interposar-se un recurs contenciós administratiu o potestativament un recurs de reposició, conformement amb l'article 124 de la Llei 39/2015, d'1 d'octubre, del procediment administratiu comú de les administracions públiques.  
  
Article 8. Justificació i termini  
1. La justificació es realitzarà de conformitat amb el que es disposa en les bases generals aprovades pel Decret 7/2018, de 7 d'abril, i caldrà presentar la documentació següent:  
a) Un certificat d'un tècnic o d'una tècnica municipal competent que acredite que les actuacions realitzades compleixen amb els requisits tècnics exigits per la normativa vigent en matèria d'accessibilitat i barreres arquitectòniques.  
b) Caldrà presentar igualment la documentació justificativa següent, segons la forma d'execució de l'actuació subvenció:  
b.1. El certificat final d'obra, en els supòsits que els ajuntaments hagen contractat l'obra (doc. 3 de l'annex).  
b.2. Un certificat municipal final d'obres expedit per personal funcionari competent, en cas que l'obra s'execute per mitjans propis.  
  
c) Una còpia compulsada de les factures reglamentàries segons la normativa vigent, així com qualsevol altra documentació justificativa suficient en el seu cas.  
d) El certificat acreditatiu de trobar-se al corrent en el compliment de l'obligació de rendició dels comptes anuals davant la Sindicatura de Comptes.  
2. El termini de presentació de documentació per a justificar la subvenció finalitzarà el 31 d'octubre de 2022, i l'actuació a subvencionar haurà d'estar finalitzada amb anterioritat a aquesta data. La quantia a justificar es correspondrà amb l'import de la despesa de l'actuació subvencionable.  
  
Article 9. Notificació de tràmits  
Els tràmits a complir en el present procediment seran notificats individualment a cada entitat local interessada, i, si és el cas, publicats en el Diari Oficial de la Generalitat Valenciana, d'acord amb el que es disposa en la Llei 39/2015, d'1 d'octubre, del procediment administratiu comú de les administracions públiques, i en la Llei 38/2003, de 17 de novembre, general de subvencions.  
  
Contra la present resolució, que posa fi a la via administrativa, les persones interessades podran interposar, potestativament, un recurs de reposició davant el mateix òrgan que l'ha dictada en el termini d'un mes comptat des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que s'estableix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 26 de novembre de 2021.- El secretari autonòmic de Promoció Institucional i Cohesió Territorial (p. d. R 19.07.2019, DOGV 22.07.2019): Alfred Boix Pastor.  
  
  
ANNEX  
  
1. Sol·licitud específica de subvencions destinades a municipis i entitats locals menors amb població que no excedisca de 50.000 habitants per a finançar actuacions que faciliten la millora de l'accessibilitat de les cases consistorials i altres edificis municipals, mitjançant l'eliminació de barreres arquitectòniques (doc. 1).  
2. Resum del pressupost municipal aprovat o, si és el cas, prorrogat (doc. 2).  
3. Certificació final d'obres (doc. 3).  
4. Model de domiciliació bancària (doc.4).